ફેબ્રુઆરી 2012માં કેન્દ્રમાં મનમોહન સિંહની સરકાર હતી. એ સમયે મુંબઈમાં પેટ્રોલની કિંમત 69.55 રૂપિયા પ્રતિ લીટર હતી અને ડીઝલની કિંમત 69.55 રૂપિયા પ્રતિ લીટર હતી. એ સમયે પણ અક્ષય કુમારે વધી રહેલ પેટ્રોલની કિંમત પર ટ્વીટ કર્યું હતું અને હવે પેટ્રોલ-ડીઝલની કિંમતો આસમાને પહોંચતાં 6 વર્ષ બાદ અક્ષય કુમારે આ ટ્વીટ ડિલીટ કરવું પડ્યું. અત્યારે મુંબઈમાં પેટ્રોલની કિંમત પ્રતિ લીટર 84.40 રૂપિયા પ્રતિ લીટર છે અને ડીઝલની કિંમત 72.21 રૂપિયા પ્રતિ લીટર છે. ઉલ્લેખનીય છે કે 2014ની લોકસભા ચૂંટણીમાં ભાજપે પેટ્રોલ ડીઝલની વધતી કિંમતોને પણ મુદ્દો બનાવ્યો હતો. એમનો નારો હતો “બહુત હુઈ જનતા પર પેટ્રોલ-ડીઝલ કી માર, અબ કી બાર મોદી સરકાર.”